Altdorf
Store norske leksikon,Geografi,Verdens geografi,Europa,Sveits’ geografi
Altdorf, by i Sveits, hovedstad i kanton Uri, tre km sør for Urner See, den sørligste delen av Vierwaldstätter See. Byen ligger 458 moh. og har 9537 innbyggere (2020), 32 300 innbyggere i agglomerasjonen Altdorf.
I byen er det kabel- og gummifabrikker og dessuten ammunisjonsverk. Hovedforbindelsen på jernbanen over Sankt Gotthard går gjennom Altdorf, likeledes E35 på strekningen Luzern–Lugano. Fra E35 i Altdorf fører vei over Klausenpass østover til Glarus.Altdorf har Wilhelm Tell-tradisjoner; her skal Wilhelm Tell ha skutt eplet fra sin sønns hode. Hvert tredje år oppføres Schillers Wilhelm Tell av amatørskuespillere i Tellteatret. Les mer i Store norske leksikon Sveits Uri Wilhelm Tell